# What is your name?

**Tavoitteena** harjoitella esittäytymistä ja nimen kysymistä, jotka ovat Kieliporeita eskarilaisille -hankkeen kielisuihkutussuunnitelman elo-syyskuun sisältöjä.

**Aloitus:** What’s your name? -laulu. Linkin lauluun löydät materiaalipankista siirtymät ja rutiinit -> aamupiiri

**Ilmauksiin tutustuminen:** Käsinuket /sorminuket esittäytyvät toisilleen. Opettaja esittää käsinukeilla pienen esityksen, jossa ilmaukset tulevat esille. Esimerkiksi:

Nukke 1. ”Hello! My name is … What is your name?”

Nukke 2: ”Hello! My name is.. ”How are you?

Nukke 1: Bye, bye!

Nukke 2: Bye, bye!

**Esittäytyminen piirissä:** Opettaja aloittaa esittelemällä itsensä: My name is… ja siirtää esittelyvuoron piirissä jollekin lapsista heittämällä hänelle hernepussin/pehmolelun/pehmopallon ja kysymällä: What is your name? Näin käydään kierros niin, että saavat esittäytyä.

Lisää toiminnallisuutta esittelyyn saadaan niin, että jokainen saa keksiä nimeensä liittyvän liikkeen, jonka kaikki tekevät ja sanovat samalla lapsen nimen.

# How are you?

**Tavoitteena** harjoitella tervehtimistä ja kuulumisten kysymistä, jotka ovat Kieliporeita eskarilaisille -hankkeen kielisuihkutussuunnitelman elo-syyskuun sisältöjä.

**Aloitus:** Hello, hello, how are you? – laulu. Linkin lauluun löydät materiaalipankista siirtymät ja rutiinit -> aamupiiri

**Ilmauksiin tutustuminen:** Käsinuket /sorminuket. Opettaja esittää käsinukeilla pienen esityksen, jossa ilmaukset tulevat esille. Esimerkiksi:

Nukke 1: Hello!

Nukke 2: ”Hello!

Nukke 1:”How are you?

Nukke 2: I am fine, thank you.” How are you?”

Nukke 2: ”I am great,

Nukke 1: Bye, bye!

Nukke 2: Bye, bye!

Lapset harjoittelevat ilmauksia pehmolelujen tai käsi/sorminukkejen kanssa. Henkilöstö käyttää aamupiirissä / aamun tapaamisessa ilmaisua aktiivisesti.